*ЖОБА*

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне мәдениет және білім беру мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. Қазақстан Республикасының 2003 жылғы 20 маусымдағы Жер кодексіне:

26-баптың 4-тармағының бірінші бөлігіндегі «мемлекеттік органдардың әкімшілік ғимараттары, ауруханалар, мектептер» деген сөздерден кейін «, мектепке дейінгі ұйымдар» деген сөздермен толықтырылсын.

1. «Қазақстан Республикасындағы сәулет, қала құрылысы және құрылыс қызметі туралы» 2001 жылғы 16 шілдедегі Қазақстан Республикасының Заңына:

47-1-баптың 3-тармағының 3) тармақшасындағы «халыққа әлеуметтік» деген сөздерден кейін «(ауруханалар, мектептер, мектепке дейінгі ұйымдар, парктер, бульварлар, гүлзарлар және басқа да қоғамдық пайдалану объектілері)» деген сөздермен толықтырылсын.

1. «Мәдениет туралы» 2006 жылғы 15 желтоқсандағы Қазақстан Республикасының Заңына:

1) 1-бап мынадай мазмұндағы 20) тармақшамен толықтырылсын:

«20) «Абай абонементтері» – театр қойылымдарына, мұражайлар мен филармонияларға тегін бару үшін мектеп жасындағы балаларға тегін берілетін абонементі»;

2) 8-бап мынадай мазмұндағы 2-1) және 16) тармақшалармен толықтырылсын:

«2-1) мәдениет және білім беру ұйымдарында кітапхана қорын дамыту және сақтау жөнінде шаралар қабылдайды;»;

«16) мектеп жасындағы балаларды театр қойылымдарына, музейлер мен филармонияларға тегін баруға арналған «Абай абонементтері» абонементтерімен қамтамасыз етеді.»;

3) 9-бап мынадай мазмұндағы 1-1) тармақшамен толықтырылсын:

«1-1) кітапхана қорын сақтау үшін шаралар қабылдайды;»;

4) 24-бапта:

2-тармақтағы «пайдалануға беретін мәдениет» деген сөздерден кейін «және білім беру» деген сөздермен толықтырылсын, «ақпараттық және телекоммуникациялық құралдарды» деген сөздер «IT технологияларды» деген сөздермен ауыстырылсын;

2-1-тармақта:

бірінші бөлік «шығарылған»  деген сөзден кейін «, сондай-ақ сараптамадан өткен тәуелсіз баспагерлер басып шығарған» деген сөздермен толықтырылсын;

мынадай мазмұндағы үшінші бөлікпен толықтырылсын:

«Қала, аудан аумағында шығарылған баспа басылымдарының міндетті тегін даналарын олар дайындалған күні басылымның меншік иесі облыстық әмбебап кітапханаларға жібереді; республика аумағында шығарылған баспа басылымдарының міндетті тегін даналары білім беру саласының немесе практикалық қызметтің тиісті бейіні бойынша салалық республикалық кітапханаларға жіберіледі.»;

4-тармақ 11) тармақшасындағы «өткізуге құқығы бар.» деген сөздер «өткізуге;» деген сөзбен ауыстырылып, мынадай мазмұндағы 12) тармақшамен толықтырылсын:

«12) кітапхана үй-жайларын бере отырып, бұқаралық, іскерлік және бос уақытты, мектептен тыс қосымша білім беру іс-шараларын ұйымдастыру және өткізу бойынша қызметтер көрсетуге құқығы бар;».

1. «Білім туралы» 2007 жылғы 27 шілдедегі Қазақстан Республикасының Заңына:
2. 5-бапта:

мынадай мазмұндағы 46-1) тармақшамен толықтырылсын:

«46-1) ұйымдар сыныптамасының қағидалары мен өлшемшарттарына сәйкес топтар бойынша жоғары және жоғары оқу орнынан кейінгі білімнің білім беру бағдарламаларын іске асыратын білім беру ұйымдарының тізбесін бекітеді;»;

5-баптың 73) тармақшасындағы «спорттық жарыстардың» деген сөздерден кейін «, халықаралық ғылыми жобалардың» деген сөздермен толықтырылсын;

мынадай мазмұндағы 116) және 117) тармақшалармен толықтырылсын:

«116) арнайы қолдауды қажет ететін мемлекеттік тілде мектепте білім алатын бастауыш сынып оқушыларына арналған бейімдеу бағдарламаларын әзірлеу және іске асыру;»;

«117) жоғары және (немесе) жоғары оқу орнынан кейінгі білім беру ұйымдарына және олардың топтары бойынша жіктелуіне қарай академиялық және басқарушылық дербестік деңгейіне кепілдікті әзірлеу және бекіту.»;

2) 26-баптың 4-тармағы мынадай мазмұндағы екінші бөлікпен толықтырылсын:

«Уәкілетті орган бекіткен тізбе бойынша жалпы білім беретін пәндер бойынша халықаралық олимпиадалар жеңімпаздарының құжаттары конкурс өткізілместен комиссияның қарауына шығарылады.»;

3) 30-баптың 1-тармағы мынадай мазмұндағы екінші бөлікпен толықтырылсын:

«Мектепалды даярлықтан өткен балалар (психологиялық-медициналық-педагогикалық консультацияның тиісті қорытындысы бар ерекше білім беруді қажет ететін балалардан басқа) ағымдағы жылдың 31 шілдесіне дейін, сол күнді қоса алғанда, мектепке дейінгі ұйымдардан шығарылады.»;

4) 35-бап мынадай мазмұндағы 2-1-тармақпен толықтырылсын:

«2-1. Жоғары және (немесе) жоғары оқу орнынан кейінгі білім беру ұйымдары Қазақстан Республикасындағы әскери, арнаулы оқу орындары мен халықаралық шарттар негізінде немесе Қазақстан Республикасы Үкіметінің шешімі бойынша құрылған халықаралық және шетелдік оқу орындарын және (немесе) олардың филиалдарын қоспағанда, ғылыми, білім беру қызметінің нәтижелері, елдің, өңірдің және (немесе) саланың экономикасына қосқан үлесі, академиялық ұтқырлық, халықаралық ынтымақтастық, білім алушылардың әлеуметтік дамуы негінде топтар бойынша жіктеледі.

Бірінші топқа халықаралық және ұлттық деңгейлерде мемлекеттің ұлттық басымдықтарын, технологиялық, әлеуметтік дамуын іске асыруда қамтамасыз ететін жоғары және (немесе) жоғары оқу орнынан кейінгі білім беру ұйымдары жатады.

Екінші топқа өңірдің экономикасына, технологиялық дамуына үлес қосуды қамтамасыз ететін және өңірлік деңгейде түйінді міндеттерді шешуге қатысатын жоғары және (немесе) жоғары оқу орнынан кейінгі білім беру ұйымдары жатады.

Үшінші топқа экономиканың жекелеген салаларының түйінді міндеттерін орындауды және олардың инновациялық дамуын қамтамасыз ететін жоғары және (немесе) жоғары оқу орнынан кейінгі білім беру ұйымдары жатады.

Төртінші топқа жоғары білімнің мемлекеттік жалпыға міндетті стандартының ең төмен талаптарын және халықтың жоғары білімге деген сұранысын қамтамасыз ететін жоғары және (немесе) жоғары оқу орнынан кейінгі білім беру ұйымдары жатады.

Алғашқы рет құрылған жоғары және (немесе) жоғары оқу орнынан кейінгі білім беру ұйымы төртінші топқа жіктеледі.»;

5) 36-бап мынадай мазмұндағы 2-1-тармақпен толықтырылсын:

«2-1. Қазақстан Республикасы Жоғарғы Сотының жанындағы Сот төрелігі академиясын, әскери, арнаулы оқу орындарын және халықаралық шарттар негізінде немесе Қазақстан Республикасы Үкіметінің шешімі бойынша құрылған шетелдік оқу орындарының және (немесе) олардың филиалдарын қоспағанда, жоғары және (немесе) жоғары оқу орнынан кейінгі білім беру ұйымдары ғылыми, білім беру қызметінің нәтижелері, елдің, өңірдің және (немесе) саланың экономикасына қосқан үлесі, академиялық ұтқырлық, халықаралық ынтымақтастық, білім алушылардың әлеуметтік дамуы негізінде топтарға жіктеледі.

Бірінші топқа халықаралық және ұлттық деңгейлерде мемлекеттің ұлттық басымдықтарын, технологиялық, әлеуметтік дамуын іске асыруға қатысатын жоғары және (немесе) жоғары оқу орнынан кейінгі білім беру ұйымдары жатады.

Екінші топқа өңірдің экономикасына, технологиялық дамуына үлес қосуды қамтамасыз ететін және өңірлік деңгейде түйінді міндеттерді шешуге қатысатын жоғары және (немесе) жоғары оқу орнынан кейінгі білім беру ұйымдары жатады.

Үшінші топқа экономиканың жекелеген салаларының түйінді міндеттерін орындауды және олардың инновациялық дамуын қамтамасыз ететін жоғары және (немесе) жоғары оқу орнынан кейінгі білім беру ұйымдары жатады.

Төртінші топқа жоғары оқу орнынан кейінгі білімнің ең төмен сұраусалуларын және халықтың жоғары білімге деген сұранысын қамтамасыз ететін жоғары және (немесе) жоғары оқу орнынан кейінгі білім беру ұйымдары жатады.

Алғаш рет құрылған жоғары және (немесе) жоғары оқу орнынан кейінгі білім беру ұйымы төртінші топқа жіктеледі.».

6) 43-1-бап мынадай мазмұндағы 5-тармақпен толықтырылсын:

«5. Бірінші топқа кіретін жоғары және (немесе) жоғары оқу орнынан кейінгі білім беру ұйымдары білім алушылардың үлгеріміне ағымдағы бақылауды, оларды аралық және қорытынды аттестаттауды өткізу қағидаларын дербес айқындауға құқылы.

Бұл ретте осы баптың 4-тармағында көзделген құзырет бірінші топқа кіретін, ерекше мәртебесі жоқ жоғары және (немесе) жоғары оқу орнынан кейінгі білім беру ұйымдары үшін де қолданылады.

Екінші топқа кіретін жоғары және (немесе) жоғары оқу орнынан кейінгі білім беру ұйымдары білім алушылардың үлгеріміне ағымдағы бақылауды, оларды аралық және қорытынды аттестаттаудан өткізу қағидаларын дербес айқындауға құқылы.

Осы баптың 4-тармағының 1) тармақшасында көзделген құзырет екінші топқа кіретін, ерекше мәртебесі жоқ жоғары және (немесе) жоғары оқу орнынан кейінгі білім беру ұйымдарына қолданылады.

Үшінші топқа кіретін, ерекше мәртебесі жоқ жоғары және (немесе) жоғары оқу орнынан кейінгі білім беру ұйымдарына осы баптың 4-тармағының 1) тармақшасында көзделген құзырет қолданылады.

Төртінші топқа кіретін жоғары және (немесе) жоғары оқу орнынан кейінгі білім беру ұйымдары өз құқықтарын осы баптың 2 және 3-тармақтарына сәйкес жүзеге асырады.

Жоғары және (немесе) жоғары оқу орнынан кейінгі білім беру ұйымдары олардың топтар бойынша жіктелуіне қарамастан, Қазақстан Республикасының заңдарында көзделген өзге де құқықтарды жүзеге асыруға құқылы.»;

7) 45-баптың 1-тармағы мынадай мазмұндағы үшінші бөлікпен толықтырылсын:

«Тарифтеу және штат кестесі Қазақстан Республикасы заңнамасының талаптары сақтала отырып, білім беру ұйымының тиісті интернет-ресурсында және білім берудің бірыңғай ақпараттық жүйесінде міндетті түрде жариялануға жатады.»;

8) 47-баптың 17-2-тармағы 4) тармақшасындағы «адамдарға беріледі.» деген сөздер «адамдарға;» деген сөзбен ауыстырылып, мынадай мазмұндағы 5) және 6) тармақшалармен толықтырылсын:

«5) мүгедектігі бар баланы (мүгедектігі бар балаларды) тәрбиелеп отырған анасына немесе әкесіне, асырап алушыға, қорғаншыға (қамқоршыға) тағайындалатын және төленетін мемлекеттік жәрдемақы алушы болып табылатын адамдарға;»;

«6) бірінші топтағы мүгедектігі бар адамға күтім жасауды жүзеге асыратын мемлекеттік жәрдемақы алушы болып табылатын адамдарға беріледі.»;

9) 51-баптың 3-тармағында:

2) тармақша «және академиялық адалдық қағидаттарын сақтауға» деген сөздермен толықтырылсын»;

мынадай мазмұндағы 2-1) тармақшамен толықтырылсын:

«2-1) білім алушыларды ғылыми зерттеу мен академиялық жазу әдістеріне үйретуге және оларды зерттелетін салада қолдануға;»;

мынадай мазмұндағы 2-2) тармақшамен толықтырылсын:

«2-2) дербестік, ішкі бірлік, ғылыми жаңашылдық, шынайылық, практикалық құндылық және академиялық адалдық қағидаттарын сақтай отырып, білім алушылардың жазбаша жұмыстарды (курстық, дипломдық жұмыстарды (жобаларды), магистрлік диссертацияларды (жобаларды) және докторлық диссертацияларды) орындауын қамтамасыз етуге;»;

7) тармақша «қағидаларын» деген сөзден кейін «, ғылыми әдеп қағидаттарын» деген сөздермен толықтырылсын».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**